Έντιθ Έβανς

Η Έντιθ Έβανς (Dame Edith Mary Evans, 8 Φεβρουαρίου 1888 - 14 Οκτωβρίου 1976) ήταν Αγγλίδα ηθοποιός. Περισσότερο γνωστή για τους θεατρικούς της ρόλους, εμφανίστηκε και στον κινηματογράφο, τόσο στην αρχή όσο και προς το τέλος της καριέρας της. Από το 1964 μέχρι το 1968 ήταν υποψήφια για τρία Βραβεία Όσκαρ.

Η θεατρική καριέρα της Έβανς εκτείνεται σε μια περίοδο εξήντα ετών, κατά την διάρκεια των οποίων ενσάρκωσε περισσότερους από εκατό ρόλους. Έπαιξε σε κλασικά έργα των Ουίλλιαμ Σαίξπηρ, Όλιβερ Γκόλντσμιθ, Ρίτσαρντ Μπρίνσλεϊ Σέρινταν, Όσκαρ Ουάιλντ και Ουίλιαμ Κόνγκριβ αλλά και σύγχρονων συγγραφέων όπως οι Τζορτζ Μπέρναρντ Σω, Ίνιντ Μπανγκχολντ, Κρίστοφερ Φράι και Νόελ Κάουαρντ. Δημιούργησε ρόλους σε δυο θεατρικά έργα του Σω: την Ορίνθια στο Κάρο με τα μήλα (The Apple Cart) το 1929 και την Επιφάνεια στο έργο Η Εκατομμυριούχος (The Millionairess) το 1940. Συμμετείχε στις πρεμιέρες ακόμη δυο παραστάσεων στο Ηνωμένο Βασίλειο: Το σπίτι της πονεμένης καρδιάς (Heartbreak House) το 1921 και Πίσω στον Μαθουσάλα (Back to Methuselah) το 1923.

Η Έβανς έγινε ευρέως γνωστή ενσαρκώνοντας υπεροπτικές αριστοκράτισσες, όπως στους δυο πιο διάσημους ρόλους της ως Λαίδη Μπράκνελ (Bracknell) στο Η σημασία του να είναι κανείς σοβαρός (The Importance of Being Earnest) και ως Μις Ουέστερν (Miss Western) στην ταινία Τομ Τζόουνς (1963). Από την άλλη, ενσάρκωσε μια περιφρονημένη υπηρέτρια στο The Late Christopher Bean (1933), μια διαταραγμένη και ξεπεσμένη ηλικιωμένη γυναίκα στον Ο παράξενος κόσμος της κυρίας Ρος (1967) και την παραμάνα στον Ρωμαίο και Ιουλιέτα, σε έναν από τους πιο αναγνωρίσιμους ρόλους της, τον οποίο κράτησε σε τέσσερις παραστάσεις από το 1926 έως το 1961.

Βραβεία Όσκαρ
Η Έντιθ Έβανς ήταν υποψήφια τρεις φορές για Όσκαρ από το 1964 έως το 1968.

 Έτος Βραβείο Έργο Αποτέλεσμα 1964 Β´ Γυναικείου Ρόλου Τομ Τζόουνς Υποψηφιότητα 1965 Β´ Γυναικείου Ρόλου Κηλίδες που δεν έσβησε ο χρόνος Υποψηφιότητα  1968 Α΄ Γυναικείου Ρόλου Ο παράξενος κόσμος της κυρίας Ρος Υποψηφιότητα

Άλλα κινηματογραφικά βραβεία
Η Έντιθ Έβανς κέρδισε το βραβείο Β΄ Γυναικείου Ρόλου από το Εθνικό Συμβούλιο Κριτικών Κινηματογράφου (National Board of Review, NBR) για την ταινία Η ιστορία μιας μοναχής το 1959. Το NBR τής απένειμε επίσης το βραβείο Β' Γυναικείου Ρόλου για την ταινία Κηλίδες που δεν έσβησε ο χρόνος το 1964 και το βραβείο Α΄ Γυναικείου Ρόλου για την ταινία Ο παράξενος κόσμος της κυρίας Ρος το 1967. Ο ρόλος της στην ταινία The Whisperers της χάρισε βραβεία από την Βρετανική Ακαδημία Κινηματογράφου, την Ένωση Ανταποκριτών Ξένου Τύπου του Χόλυγουντ (Hollywood Foreign Press Association) και την Ένωση Κριτικών Κινηματογράφου της Νέας Υόρκης (New York Film Critics Circle).

Παραπομπές

Πηγές












Εξωτερικοί σύνδεσμοι

Edith Evans Papers at the Harry Ransom Center, University of Texas at Austin
The Bryan Forbes Collection of Edith Evans
The Henry Hurford Janes Collection of Edith Evans

      Performances by Edith Evans listed in The Theatre Collection, University of Bristol
The Collection of research material on Edith Evans, actress held by the Victoria and Albert Museum Theatre and Performance Department.

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί θεάτρου
Κατηγορία:Βραβευμένες με BAFTA Α' Γυναικείου Ρόλου